recursal/SuperWikiNEXT-32B huggingface dataset:
**Karl Edvard Aksnes** (født 23. juni 1942) var ordfører i Gjesdal kommune i Rogaland fra 1999 til 2007. Han representerte Kristelig Folkeparti. Perioden 2003-2007 var hans sjuende som medlem av kommunestyret i Gjesdal. Han har også vært medlem av Rogaland fylkesting. 

Som ordfører arbeidet Aksnes for å bedre veiene i Gjesdal og legge til rette for næringsvirksomhet. Fylkesvei 45 har blitt forbedret i Oltedal og ved Ragsvatnet. Denne blir finansiert gjennom bompenger ved Øvstabø i Hunnedalen. På Ålgård har også veier blitt oppgradert, mens det har blitt lagt frem planer om utbedring av veien til Bryne og tunnel mellom Frafjord og Forsand.

I forbindelse med at Lyse sponset Stavanger 2008 med 12 millioner kroner, stilte Aksnes sammen med andre ordførere kritiske spørsmål til Lyses sponsing. Ordførerne reagerte på det som de oppfattet som en klar favorisering av Stavanger i sponsormidlene, selv om Stavanger kommune bare eier 43% av Lyse, mens femten andre kommuner eier resten.

Aksnes var leder av nominasjonskomiteen som før stortingsvalget 2005 nominerte Dagfinn Høybråten på førsteplass på KrFs liste i Rogaland.

Før han ble ordfører arbeidet Aksnes som sjef for Vikeså meieri i Bjerkreim. Aksnes ble i 2007 etterfulgt av sin partikollega Olaug Bollestad som ordfører.

Referanser
----------

1. ↑  «Ordførere vil ha tunnel til Frafjord før tiden» Arkivert 30. september 2007 hos Wayback Machine. Stavanger Aftenblad, 6. januar 2007
2. ↑  «Eierkommuner ber om svar på Lyse-sponsing», Stavanger Aftenblad, 8. februar 2007 Arkivert 22. august 2007 hos Wayback Machine.
3. ↑  Ville gå av om han ikke ble nominert - VG, 15. september 2004

|  |  |  |
| --- | --- | --- |
| Forgjenger:**Svein Kj. Søyland** | **Gjesdals ordfører**(1999–2007) | Etterfølger:**Olaug Bollestad** |
**Atlas Copco** er et globalt svensk industriselskap med hovedkontor på Sickla Industriväg i Nacka øst for Stockholm. Selskapet har ca. 30 000 ansatte og har tre forretningsområder: kompressorteknikk, industriteknikk og gruve- og anleggsteknikk. Mer enn 98 prosent av salget skjer utenfor Sverige. Produktene innen sektoren håndverktøy og bormaskiner produseres i Sverige, blant annet i Tierp, Örebro, Fagersta og Kalmar mens kompressorproduksjon skjer utenlands. Selskapet anses som ledende innen sine kjerneområder, kompressorteknikk, fjellboring (sprengningshullsborring og prospektering) samt håndverktøy først og fremst for bilindustrien.

Bildegalleri
------------

* Tekniska kontoret i Sickla, Nacka.Tekniska kontoret i Sickla, Nacka.
* Den tidligere A-hallen på Atlas Copcos område fra 1908-1909.Den tidligere A-hallen på Atlas Copcos område fra 1908-1909.
* En kompressor XAS 66 fra Atlas Copco malt i kundeønsket farge.En kompressor XAS 66 fra Atlas Copco malt i kundeønsket farge.

Sickla IF
---------

Sickla IF er en idrettsforening i Nacka, med historisk er tilknyttet Atlas Copco AB.

Eksterne lenker
---------------

* Offisielt nettsted Rediger på Wikidata

* (en) Atlas Copco – kategori av bilder, video eller lyd på Commons Rediger på Wikidata
* Atlas Copcos svensk hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** VIAF **·** LCCN **·** ISNI **·** SUDOC **·** NKC
 |
**Kortikosteroider** (KS), også kalt **binyrebarkhormoner** og **kortikoider**, er en gruppe medikamenter bestående av cirka 50 steroidhormoner som produseres i binyrebarken (*cortex glandulae adrenalis*), hvorav navnet. Begrepet brukes også om syntetiske forbindelser med lignende effekt, disse brukes i behandlingen av et vidt spekter medisinske tilstander. Kolesterol er utgangspunktet for syntese av de naturlige kortikosteroidene, og progesteron utgjør grunnstrukturen.

Kortikosteroider er betennelsesdempende medikamenter som kan være meget effektive i flere sammenhenger, men de kan også gi betydelige bivirkninger. Forhøyet blodtrykk, høyt blodsukker og svekkelse av skjelettet (som beinskjørhet og osteoporose) er noen av dem. Langvarig bruk av steroider krever langsom og gradvis nedtrapping av dosene. Avslutt aldri steroidbehandlingen uten å ha konsultert med din lege først! Dersom du begynner å føle deg dårlig under nedtrapping av steroider, så må du kontakte lege snarest (helst behandlende lege).

Kortikosteroider er viktige som tillegg til vanlige smertestillende legemidler, særlig ved nerveutløste (nevropatiske) smerter som er forårsaket av trykk fra en svulst eller innvekst i nerver eller andre smertefølsomme strukturer.

Hovedklasser
------------

* Mineralkortikoider (f.eks. aldosteron) produseres i binyrens *Zona glomerulosa*. Bidrar til regulering av elektrolytt- og vannbalansen i kroppen.
* Glukokortikoider (f.eks. kortisol) produseres i *Zona fasciculata* er blant annet involvert i karbohydratmetabolismen.
* Androgene kjønnshormoner (f.eks. DHEA) produseres i *Zona reticularis*.

Referanser
----------

1. 1 2  NHI-redaksjonen (2019) Stans av langvarig kortisonbehandling. NHI.no, 2019. Besøkt 2019-05-09.

  


|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** LCCN **·** NDL **·** NKC
 |
**Pål Hougen** (født 28. september 1930 i Oslo, død 16. november 2007) var en norsk kunsthistoriker, Oslo-guide og statsstipendiat.

Hougen tok magistergrad i kunsthistorie i 1958 med Gustav Vigeland som tema. Allerede i studietiden arbeidet han ved Oslo kommunes kunstsamlinger, og fra 1950 deltok han i arbeidet med «Kjenn din by»-omvisningene som ble arrangert i regi av den samme etaten. 1960–65 var Hougen daglig leder i Selskapet for Oslo Byes Vel og demonterte i 1963 Militærhospitalet (gjenreist 1983). Fra 1965 til 1972 var han konservator ved Munchmuseet, og 1972–76 var han direktør for Oslo kommunes kunstsamlinger.

I perioden 1976–86 var han spesialkonsulent i Oslo kommune, med ansvar for «Kjenn din by»-omvisningene. Fra 1987 ble han utnevnt til statsstipendiat for sin innsats med dette.

Han var en regelmessig skribent, deltok i opprettelsen av Galleri F 15, og var i 1980-årene engasjert i Afghanistankomiteen. Hans portrett er malt av Bjørn Ransve og Ole Sjølie, begge verk er i privat eie.

Referanser
----------

1. 1 2   Store norske leksikon, Store norske leksikon-ID Pål\_Hougen[Hentet fra Wikidata]
2. ↑   BnFs generelle katalog, catalogue.bnf.fr, besøkt 27. mars 2017[Hentet fra Wikidata]
3. ↑  (no) Pål Hougen i Norsk biografisk leksikon

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** VIAF **·** LCCN **·** ISNI **·** BNF **·** BNF (data) **·** SUDOC **·** BNE
 |
| Basisdata |
| --- |
| Stat: | Sachsen |
| Landkreis: | Chemnitz |
| Areal: | 53.59 km² |
| Befolkning: | 23 242 *(31.12.2008)* |
| Pr.km²: | 807 innbyggere/km² |
| Adresse | Obermarkt 2409599 Freiberg |
| Internettside: | www.freiberg.de |
| Politikk |
| Forvalter: | Bernd-Erwin Schramm (partiløs) |
| Kart |
|  |

**Forvaltningsfellesskapet Freiberg** er et forvaltningsfellesskap i Landkreis Mittelsachsen i Fristaten Sachsen. Det befinner seg 34 km øst for Chemnitz og 30 km vest for Dresden. Forvaltningsfellesskapet befinner seg i den nordlige delen av Erzgebirge i dalen til elven Freiberger Mulde og dens omliggende høyderygger. Bundesstraße 173 og Bundesstraße 101 går gjennom forvalningsfellesskapet. Nord for fellesskapet møtes Bundesautobahn 4 av den 19 km lange *Siebenlehn*. Freiberg ligger også på banestrekningen Chemnitz-Dresden.

Fellesskapet består av kommunen Freiberg, med kretsene Freiberg (byen), Kreuzermark, Rosine, Langenrinne, Zug, Halsbach (Freiberg), Kleinwaltersdorf, Lossnitz og Steinberg (Freiberg), og kommunen Hilbersdorf med stedsnavnet Muldenhütten.

Fellesskapet har 23 242 innbyggere (31.12.2008)
| Medaljeoversikt |
| --- |
| Konkurrerte for Canadas flagg Canada |
| Kjelkehockey |
| Paralympiske vinterleker |
| Sølv | 2018 Sør-Koreas flagg Pyeongchang | Kjelkehockey |
| Bronse | 2014 Russlands flagg Sotsji | Kjelkehockey |
| VM i kjelkehockey |
| Gull | 2017 Sør-Koreas flagg Gangneung | Kjelkehockey |
| Sølv | 2015 USAs flagg Buffalo | Kjelkehockey |
| Gull | 2013 Sør-Koreas flagg Goyang | Kjelkehockey |

**Tyler McGregor** (født 11. mars 1994 i London i Ontario) er en canadisk kjelkehockeyspiller. Han har to paralympiske medaljer i kjelkehockey for Canada, og tre VM-medaljer, hvorav to gull.

Bakgrunn
--------

McGregors funksjonshemming skyldes at han måtte amputere venstre fot over kneet etter at han fikk kreft. Han spilte ishockey på AAA-nivå, og knekte ankelen da han var 16 år gammel. Etter at bruddet hadde grodd fikk han en klump ved bruddstedet, som viste seg å være spindelcelle-sarkom (kreft i mykvev). Han gjennomgikk åtte måneder med kjemoterapi, men måtte amputere beinet. begynte med kjelkehockey i London Blizzard i 2011, og debuterte på det canadiske landslaget i 2012.

Idrettskarriere
---------------

Han deltok på Canadas lag som vant World Sledge Hockey Challenge 2012 og World Sledge Hockey Challenge 2013. Han deltok også i VM i kjelkehockey 2013, der Canada vant finalen 1-0 over USA. De fikk bronse i kjelkehockey under Paralympiske vinterleker 2014. 

I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.

I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017. 

I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.

Referanser
----------

1. ↑  Hockey Canada - *Tyler McGregor*, besøkt 30. mars 2018.
2. ↑  IPC - *Tyler McGregor*, besøkt 30. mars 2018.
3. ↑  Team USA Hockey - *2016 IPC Pan-Pacific Championship*, besøkt 30. mars 2018.

Eksterne lenker
---------------

* Biografi hos IPC
* Profil hos Hockey Canada
* Profil hos Canadas paralympiske komité
* Profil hos Pyeongchang 2018 Arkivert 1. april 2018 hos Wayback Machine. (PL 2018)
* Profil hos Sochi2014.com Arkivert 1. april 2018 hos Wayback Machine. (PL 2014)
**Pål Marius Jebsen** (født 1956) er en norsk kommunikasjonsrådgiver og næringslivsmann virksom i Stockholm. Han er Senior Advisor i firmaet JKL Sverige.

Jebsen har bakgrunn fra det norske Sjøforsvaret. Jebsen arbeidet for Burson-Marsteller, først som en av gründerne i Oslo fra 1977 til 1984, deretter som Verkställande Direktör i Stockholm. Han var styreleder for dette firmaets Norden-avdeling, inntil han i 2006 gikk over til JKL Group. Jebsen var også fra 2000 til 2006 styremedlem i stiftelsen Friends, som arbeider for å motvirke mobbing i skole og idrett i Sverige.

Han er fra 2000 styremedlem i Norsk-Svenska Handelskammaren i Stockholm, og siden juni 2019 kammerets VD på deltid.

Han er også styremedlem i SMS Stockholm Meeting Selection og Bsotadsrättsföreningen Stensötan i Lidingö.

Jebsen er som kommunikasjonsrådgiver i Sverige kjent for å ha myntet uttrykket/metaforen «göra en hel pudel», som beskrivelse av situasjonen der en offentlig person «legger seg flat» i beklagelse av et feiltrinn.

Jebsen ble 19. juni 2009 utnevnt til ridder av 1. klasse av Den Kongelige Norske Fortjenstorden «for fremme av de norsk-svenske forbindelser innen næringslivssektoren.»

Referanser
----------

1. ↑  «Tilspisset kamp i Norden», *Dagens Næringsliv*, 29. august 2005, s. 33.
2. ↑  «Välkommen till Norsk-Svenska Handelskammaren». *www.nshk.se* **(svensk)**. Besøkt 6. mars 2017.
3. ↑  «Hotell och Slott i Stockholm - konferens, fest och bröllop». *Stockholm Meeting Selection* **(svensk)**. Besøkt 25. juni 2018.
4. ↑  Birgitta Lindgren (2003). Några nyare ord i svenskan Arkivert 27. september 2006 hos Wayback Machine. *Språkvård*, utgitt av Svenska språknämnden, nr. 1, 2003, s. 5–6.
5. ↑  Tildeling av ordener og medaljer: Søk i arkivet, kongehuset.no.
Kortbølgeraidosendarantenner mellom Ettringen og Lamerdingen i Tyskland.
**Kortbølgen** (ofte omtalt som **HF** av *høye frekvenser*) omfatter bølgelengder mellom 10 m og 100 m, radiofrekvensene mellom 3 MHz og 30 MHz. Radiosignalene reflekteres av E-lagene (95-150 km) og F-lagene (>150 km) i ionosfæren og kan derfor under gode forhold rekke over flere kontinenter.

De lengre bølgelengdene følger terrenget og jordkrumningen bedre enn de korte. Kortbølgesignaler reflekteres i ionosfæren slik at det blir en sone utenfor dekning av jordbølgen og før refleksjonen fra ionosfæren, der signalene ikke kan høres. Denne sonen kalles skipsonen.

Refleksjonene påvirkes av sola med forskjellig refleksjon dag og natt, og den påvirkes av partikkelstrålingen fra sola. Utbredelsen av kortbølgesignaler er derfor vanskelig å forutsi. De forskjellige frekvensbåndene i kortbølgen har svært forskjellige egenskaper i forhold til utbredelse.

Bølgelengde: 10–100 meter.

Kortbølgekringkasting
---------------------

Mange nasjoner kringkaster sine programmer på kortbølge. Sendingene rekker i prinsippet over hele verden på en billig måte, men kvaliteten og båndbredden er dårlig, og derfor benyttes ofte som reserve.

Flytrafikk
----------

Kortbølge brukes også innen flytrafikk over hele verden. Som ellers er det mest som reservesamband og flysikkerhet i de tilfeller hvor andre samband bryter sammen.

Skipsradio
----------

Fordi kortbølgeradiosamband kan etableres over hele verden, er dette fortsatt benyttet som reservesamband til sjøs. Valg av frekvensområde innen kortbølgen må baseres på erfaringer med solflekkaktivitet, tid på døgnet og posisjon i forhold til kystradiostasjoner på land. På grunn av den smale båndbredden, ble morsealfabetet ofte benyttet før 1990.

Rogaland radios bygg ved Sola flyplass, samlokalisert med Hovedredningssentralen for Sør-Norge  Foto: Stian B. Tveit 

**Kystradio Sør**, tidligere Rogaland Radio, *(kallesignal LGQ (tidl. LGB))* er en kystradiostasjon som ligger på Sola og med anlegg på mellombølge og VHF. Stasjonens kortbølgeavdeling ble lagt ned fra 1. januar 2004.

Privatradio
-----------

Kommunikasjonsradio for privatpersoner ifølge LA-, PR27- og CB-radiostandarden bruker kortbølge kring 27 MHz (bølgelangde ca 11 meter).

Amatørradio
-----------

For amatørradiotrafikk (ikke-kommersiell trafikk for privatpersoner med radioamatørlisens) brukes kortbølgen på åtte forskjellige frekvensbånd.

Referanser
----------

1. 1 2 3  Stokke, Knut N. (1994). *Fra sender til mottaker: innføring i radiotransmisjon*. Stabekk: Vett & Viten. s. 3,37. ISBN 8241201796.
2. ↑  «International Telecommunication Union Amateur HF Band Plan». Besøkt 28. mars 2013.

| * v
* d
* r
Frekvensområder |
| --- |
| ELF **·** SLF **·** ULF **·** VLF **·** LF **·** MF **·** HF **·** VHF **·** UHF **·** SHF **·** EHF |

|  |  |
| --- | --- |
| Oppslagsverk/autoritetsdata | Encyclopædia Britannica **·** NDL
 |
Atlatl fra Mexico
**Atlatl** eller **womera** er et redskap for å kaste kastespyd. Atlatlen består av en kjepp, omtrent så lang som underarmen til spydkasteren, med en liten krok eller kopp i enden. Spydkasteren holder motsatt ende i hånden, og kastespydet plasseres slik at at det ligger parallelt med atlatlen, med bakenden i koppen. Når spydet kastes, virker atlatlen som en forlengelse av kasterens arm, slik at spydet får en mye høyere fart enn det som er mulig ved å kaste for hånd.

Atlatlen var i bruk blant Cro-Magnon i Europa før pil og bue ble funnet opp. I Amerika var atlatlen fortsatt i bruk parallelt med pil og bue da europeerne kom dit på slutten av 1400-tallet. Urbefolkningen i Australia kjente ikke til pil og bue, og brukte atlatl i stedet. Ordet «atlatl» er aztekisk, mens ordet «womera» kommer fra et australsk språk. Et tilsvarende redskap kalt «nuqaq» er i bruk blant eskimostammer rundt Yukon-elva under seljakt.

Referanser
----------

1. ↑  «Atlatl History and Physics». Tasigh.org. Besøkt 21. september 2013.
2. ↑  Peregrine, Peter N.; Ember, Melvin (2001). «Europe». *Encyclopedia of Prehistory*. 4. Springer. ISBN 978-0-306-46258-0.

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis
 |
| Basisdata |
| --- |
| Stat: | Sachsen |
| Landkreis: | Görlitz |
| Areal: | 104.37 km² |
| Befolkning: | 3 863 *(31.12.2008)* |
| Pr.km²: | 37 innbyggere/km² |
| Adresse | Forsthausweg 202956 Rietschen |
| Internettside: | www.rietschen-online.de |
| Politikk |
| Forvalter: | Eberhardt Meier |
| Kart |
|  |

**Forvaltningsfellesskapet Rietschen** er et forvaltningsfellesskap bestående av to kommuner i den nordlige delen av Landkreis Görlitz i Fristaten Sachsen, Tyskland. De to samarbeidskommunene er Rietschen og Kreba-Neudorf. Forvaltningsforbundet har 3 863 innbyggere (31. desember 2008).

Forvaltningsfellesskapet befinner seg i den nordlige delen av kretsen, ca. 14 km nord for Niesky. Elven Weißer Schöps flyter gjennom området. I nord er landskapet preget av den fortsatt pågående utvinningen av brunkull og gruvedriften og i sør av et utpreget myr- og skogslandskap. Bundesstraße 115 og banestrekningen Berlin–Görlitz går gjennom området.

Medlemskommuner
---------------

Forvaltningsselskapet ble opprettet den 1. januar 2000 av to kommuner, etter at Forvaltningsforbundet Heidedörfer ble oppløst:

* **Rietschen** med distriktene Rietschen, Altliebel, Daubitz, Hammerstadt, Neuliebel og Teicha
* **Kreba-Neudorf** med distriktene Kreba, Lache, Neudorf og Tschernske
**Atlas Elektronik** er en tysk produsent av våpensystemer. De er omtalt som en «ledende leverandør av sonarsystemer, våpenstyring og andre sentrale komponenter i denne typen kampsystemer», og har også lang erfaring med å tungvektstorpedoer, som brukes på bl.a ubåter. F.o.m 2017 er selskapet et heleid datterselskap av ThyssenKrupp.

Historie
--------

Inntil 2003 var Atlas Elektronik en del av selskapet **STN Atlas Elektronik GmbH**, et joint venture mellom Rheinmetall and BAE Systems. BAE's opprinnelige eierskap i selskapet strakk seg tilbake til 1997 da British Aerospace (som ble BAE Systems etter fusjonen med Marconi Electronic Systems) kjøpte opp 49 % av selskapet av Rheinmetall.

I 2003 ble selskapet splittet opp; Rheinmetall kjøpte divisjonen som drev med land-systemer (Rheinmetall Defence Electronics) mens BAE beholdt kontrollen over den maritime virksomheten og beholdt navnet Atlas Elektronik.

Selskapet forble et datterselskap av BAE Systems inntil desember 2005 da det ble solgt til ThyssenKrupp og EADS. I januar 2017 solgte sistnevnte, da kjent som Airbus Group, sin andel på 49 prosent til ThyssenKrupp, slik at disse ble eneeier.

Diverse produkter fra STN Atlas Elektronik og Atlas Elektronik
--------------------------------------------------------------

* EMES-18 og senere MOLF ildledingsystem brukt på Leopard 1 og M48A5 stridsvogner
* CSU83 sonar på Ula-klassen, herunder KNM «Utvær»
* Sonar til Kobben-klassen

Referanser
----------

1. ↑  tu.no - *Norsk teknologi får eksklusiv plass i alle de kommende tyske ubåtene* (09.03.2017)

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |
**«Når Jompa spiller tuba med rompa ne’ på Cuba»** er en coverlåt med den norske humortrioen Prima Vera, opprinnelig utgitt 3. desember 1979 på musikkalbumet *Salmer og sanger vi gjerne hiver*. Sangen er innspilt 27.-30. august samme år i Roger Arnhoff Studio i Oslo. Jonas Fjeld Band var kompband og Geir Løvold har en framtredende rolle på tuba.

Originaltittelen er «*When Yuba Plays the Rumba on His Tuba*» som ble skrevet av Herman Hupfeld og innspilt og gitt ut på 78-plate med The Revelers i 1931. Den ble også fremført i musikalen *The Third Little Show* i samme år. Bonzo Dog Doo-Dah Band ga ut en versjon på singel i 1974.

Originalteksten handler om Yuba fra Havanna i Cuba. Han mestrer kun en ting i livet; nemlig å spille tuba. På norsk har Yuba fått navnet Jompa og det som spesielt skiller Prima Veras tekst fra originalen, er at Jompa bruker rumpa si som tuba-erstatning. Han gjør stor suksess, og alt er i skjønneste orden for Jompa helt til det blir bestemt fra høyeste hold i Cuba at han ikke får lov til å bedrive den praksisen lenger.

Tom Mathisen synger og dette var mest trolig en av hans største Prima Vera-favoritter. Han fremførte den i Beat for Beat (2003)  og et kort utdrag på Nytt på nytt (2007).

Trioen fremførte «*Når Jompa spiller tuba med rompa ne’ på Cuba*» for NRK i programmet *Det er Norge som er bra!* (sendt 12. januar 1980). Mathisen sang etter playback. Programmet *Det er Norge som er bra!* ble sendt i sin helhet 6. september 2014 i forbindelse med Komiprisen 2014 hvor Prima Vera ble tildelt Årets hederspris.

Andre utgivelser
----------------

* *Best of Ebba* – (utgitt 15. januar 1981)
* *Absolute Prima Vera* – (utgitt 1994)
* *The Prima Vera Show* – (utgitt 1999 – bonus-CD)
* *Prima Vera (a)live* – (konsertfilm utgitt oktober 2001 – konsertversjon fra høsten 2000)
* *Det beste fra Prima Vera* – (utgitt 20. juni 2016)

Referanser
----------

1. ↑  *Absolute Prima Vera* – cover informasjon
2. ↑  Gratulerer til Prima Vera, Løvolds facebookprofil
3. ↑  ibdb.com - *The Third Little Show*
4. ↑  Bonzo Dog Band - Singles (usikker nettside)
5. ↑  YouTube - Tom Mathisen framfører *Når Jompa spiller tuba med rompa ne’ på Cuba* på Beat for Beat i 2003
6. ↑  YouTube - Tom Mathisen framfører *Når Jompa spiller tuba med rompa ne’ på Cuba* på Nytt på Nytt i 2007
7. ↑  VG – 12. januar 1980 side 54/55
8. ↑  NRK Nett TV: Komiprisen 2014 Spesial: Det er Norge som er bra!
***The Social Pirate*** er en amerikansk stumfilm fra 1919, regissert av Dell Henderson.

Handling
--------

Orphan Dolores Fernandez forlater Sør-Amerika og reiser til New York på jakt etter berømmelse som fiolinist. Hun skaffer seg snart jobb ved en billig kabaret, men blir arrestert. Dolores kommer til retten i besittelse av et diamant-armbånd som hun har funnet. Men på grunn av en rekke komplikasjoner har hun fremdeles ikke rukket å returnere båndet til den rettmessige eieren.

Når kjedet blir gjenkjent å tilhøre Mrs. Ridgeway, blir Dolores anklaget for å ha stjålet den og blir derfor dømt til fire måneder. Etter at hun blir løslatt, får Mrs. Ridgeways sønn Bruce muligheten til å høre Dolores spille fiolin. Han arrangerer deretter en turné med konserter for henne, hvor Dolores snart opplever berømmelse og suksess. Hun blir i mellomtiden forelsket i Bruce, og de blir snart forlovet. Men Dolores blir også involvert i et komplott for å stjele verdisaker fra søsteren til Bruce.

Skuespillere
------------

* June Elvidge som Dolores Fernandez
* Laura Burt som Mrs. McBride
* Lillian Lawrence som Mrs. Ridgeway
* Winifred Leighton som Madge Ridgeway
* Alan Edwards som Bruce Ridgeway
* George MacQuarrie som Allen Hobington
* Ned Sparks som Harry Barnes
* May Hopkins som Ann Muller
* Philip Van Loan som Señor Valdez
* Alex Shannon som Bill Hoffman
* Bertram Marburgh som detektiv Mills

Referanser
----------

1. ↑  THE SOCIAL PIRATE

Eksterne lenker
---------------

* (en) *The Social Pirate* på Internet Movie Database Rediger på Wikidata

* (en) *The Social Pirate* på American Film Institute Rediger på Wikidata
**Thomas Hoffman** (født 13. august 2002) er en australsk alpinist, som representerer klubben Burke Mountain Academy. Han trenes av JP Daigneault.

Idrettskarriere
---------------

### Sesongen 2018/19

Hoffman deltok i sitt første FIS-renn i desember 2018, da han kom på 31.-plass i slalåm i Snow King Mountain Resort i USA. I februar fikk han sin første topp 10-plassering i et FIS-renn, med en tiendeplass i storslalåm i Snowbasin Resort i USA.

### Sesongen 2019/20

Han deltok i Alpint under Vinter-OL for ungdom 2020. Hans beste plassering individuelt ble 23.-plass i super-G, der Adam Hofstedt fra Sverige vant. I det påfølgende kombinasjonsrennet i slalåm kjørte han ut. Han kom på 25.-plass i slalåm, men ble diskvalifisert i storslalåm. Han deltok også i paralellslalåm for mikslag, der han kom på 12.-plass sammen med Zoe Michael. De tapte åttendedelsfinalen 1-3 for Sverige.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Thomas Hoffman - Results*, besøkt 11. mars 2020.
3. ↑  Lausanne 2020 - *Alpine Skiing - Men's Super-G* Arkivert 10. januar 2020 hos Wayback Machine. besøkt 11. mars 2020.
4. ↑  Lausanne 2020 - *Thomas Hoffman* Arkivert 14. januar 2020 hos Wayback Machine. besøkt 11. mars 2020.
5. ↑  Lausanne 2020 - *Team name Australia - Alpine Skiing Parallel Mixed Team Event*[*død lenke*], besøkt 11. mars 2020.

Eksterne lenker
---------------

* (en) Thomas Hoffman – Olympedia Rediger på Wikidata

* (en) Thomas Hoffman – FIS (alpint) Rediger på Wikidata

* (en) Thomas Hoffman – TheSports.org Rediger på Wikidata
* (en) Profil hos Vinter-OL for ungdom 2020 Arkivert 14. januar 2020 hos Wayback Machine.
***The Soul's Cycle*** er en amerikansk stumfilm fra 1916, regissert av Ulysses Davis.

Handling
--------

Nadia, datteren til en gresk adelsmann avviser det eldre senator Therons kjærlighet. Så Theron får henne og kjæresten hennes, Lucian, kastet ned i et brennende krater. Som straff for denne synden fordømmer sjelenes usynlige dommer at Theron skal streife rundt på jorden som en løve inntil tidenes ende, med mindre han klarer å frelse ungdom og kjærlighet for å rette opp i syndene sine. Historien bytter deretter til hendelser fra et århundre senere. Ungdom og kjærlighet har blitt reinkarnert til en nydelig ung datter av en amerikansk millionær, og inn i sjelen til en ung megler - som heter Arthur - som arbeider på Wall Street. Den unge megleren har, som trofé fra sine afrikanske reiser, en praktfull løve, som han holder ved herskapshuset sitt.

Når Arthur og den unge kvinnen møtes, ser det ut til at de lever en drøm fra gammel tid. Kjærlighet trekker dem sammen og de gifter seg med hverandre. Men den unge megleren har en konkurrent som forsøker å ødelegge for ham. Denne konkurrenten besøker herskapshuset deres, og slipper løven løs. Men i stedet for å drepe Arthur og hans kone ser det ut til at løven er det unge parets beskytter. Når han dreper Arthurs konkurrent, har løven tilsynelatende utryddet ondskapen - samtidig som han har reddet ungdom og kjærlighet. Hans forbrytelse for et århundre siden er dermed sonet for, og hans sjel er fri.

Skuespillere
------------

* Patricia Palmer
* John Oaker
* George Clair
* George Stanley
* Roy Watson

Referanser
----------

1. ↑  ; besøksdato: 21. mai 2016.
2. ↑  THE SOUL'S CYCLE

Eksterne lenker
---------------

* (en) *The Soul's Cycle* på Internet Movie Database Rediger på Wikidata

* (en) *The Soul's Cycle* på American Film Institute Rediger på Wikidata

* (en) *The Soul's Cycle* på Silent Era Rediger på Wikidata
**Thomas Hollis** (født 14. april 1720 i London, død 1. januar 1774) var en engelsk forlegger, filantrop og eksentriker. Han levde i landsbyen Corscombe i Dorset, hvor man fortsett kan se at han satte sitt preg på stedet.

Liv og virke
------------

### Bakgrunn

Thomas Hollis gikk på Adams Grammar School til han var 10, og deretter i St. Albans til han var 15, og lærte seg så fransk, nederlandsk og bokholderi i Amsterdam. Etter farens død i 1735 fikk han en John Hollister som verge. Han fikk opplæring til å tre inn i offentlig tjeneste av John Ward fra Gresham College i London. 

### Virke

Hollis arvet en stor eiendom fra sin onkel, som hadde vært en av de fremste finansielle støttespillerne til Harvard University i Massachusetts. Han fortsatte å støtte Harvard, spesielt med dyrebare bøker til biblioteket. Som en anerkjennelse av hans støtte heter kartotekprogramvaren som brukes på biblioteket *Harvard OnLine Library Information System*, et navn som er konstruert for å få akronymet *HOLLIS*. 

Hans kjærlighet til Amerika førte til at mange jorder rundt landsbyen fikk amerikanske navn. Mange av disse er bevart, mens andre har blitt forvansket; for eksempel har jorder *Massachusetts* blitt til *Massy Field*. Erkebiskop Secker fikk et jorde oppkalt etter seg, noe som viste seg å være en fornærmelse, ettersom det var et jorde hvor det ikke gikk an å dyrke noe. 

Han eide også et hus i Lyme Regis, og bidro til å gjøre byen til et populært reisemål da han hjalp jarlen av Chatham med å finne et sted hvor hans syke sønn kunne finne nye krefter. Sønnen var William Pitt den yngre, som senere ble statsminister. 

Han er kjent for sin eksentriske oppførsel. Da huset hans brant kom han rolig gående ut med sitt bilde av forfatteren John Milton. Han unngikk alltid alkohol, melk, sukker og smør, av frykt for å dø av langvarig sykdom. Han lyktes forsåvidt i dette, da han 54 år gammel plutselig falt død om på et jorde mens han instruerte gårdsarbeidere. 

Han hadde ingen religiøs tro, og ble derfor etter eget ønske gravlagt på ett av sine jorder, 10 fot under bakken. Deretter ble jordet pløyet slik at det ikke fantes spor etter hans siste hvilested. Det fortelles også at hans hest skal ha blitt skutt og gravlagt sammen med ham, men dette er muligens en lokal vandrehistorie. Det er usikkert hvilken av de to gårdene han eide, Urless Farm eller Halstock Farm, han er gravlagt på.

Referanser
----------

1. 1 2   Gemeinsame Normdatei, GND-ID 103098895, besøkt 17. oktober 2015[Hentet fra Wikidata]
2. 1 2   Hollis, Thomas[Hentet fra Wikidata]
3. 1 2   Autorités BnF, BNF-ID 12258769n[Hentet fra Wikidata]
4. 1 2   Social Networks and Archival Context, oppført som Thomas Hollis (1720–1774), SNAC Ark-ID w6086627, besøkt 9. oktober 2017[Hentet fra Wikidata]

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** ULAN **·** HDS **·** BNE
 |
***Delo bylo v Penkove*** (originaltittel: *Дело было в Пенькове*) er en sovjetisk film fra 1957, regissert av Stanislav Rostotskij.

Handling
--------

Matvej Morozov er på vei hjem, etter å ha sittet i fengselet og han tenker tilbake på hvordan han egentlig havnet der: Tidligere arbeidet Matvej som traktor-sjåfør ved et sovjetisk kollektivbruk, og bor i landsbyen Penkovo. Han er en morsom fyr, men noen ganger gir spøkene og narrestrekene ham også problemer. En gang arrangerer han en dra-kamp mellom to traktorer, noe som ødelegger traktoren. Matvej er forelsket i datteren til styrelederen for kollektivbruket. Hun heter Larissa, selv om faren hennes er sterkt imot forholdet deres. Men snart gifter Matvej og Larissa seg.

Tonja, en nylig uteksaminert husdyr-spesialist, ankommer gårdsbruket fra Leningrad. Hun har sine røtter i landsbyen hvor bestefaren hennes fremdeles bor. Men hun har sett og tatt til seg nye, sovjetiske prinsipper og har mer utdannelse enn de vanlige gårdsarbeiderne i området. Hun blir aktiv i mange nasjonalt autoriserte progressive forandringer, noe som også går utover livene til innbyggerne i området. Dette inspirerer flere unge mennesker til å grunnlegge en ny klubb. Hun bruker heller ikke skjerf til å dekke hodet, i motsetning til de andre unge kvinnene fra landsbyen. Hun går også med dress, i stedet for de tradisjonelle landlige kjolene som er mer vanlige i dette området. Matvej forelsker seg i Tonja, tilsynelatende tiltrukket av en utdannet ung kvinne fra storbyen.

Tonja har romantiske følelser for Matvej også. Men hun sliter med å skjule de virkelige følelsene sine, fordi hun ikke vil ødelegge for ekteskapet hans til Larissa. I mellomtiden blir Larissa fryktelig misunnelig. Alevtina overtaler Larissa til å forgifte konkurrenten hennes, men i siste øyeblikk ombestemmer Larissa seg og slår den forgiftede koppen te ut av Tonjas hender. Larissa forteller Matvej om hva som har skjedd, og han straffer Alevtina for dette: Han låser henne halv-naken i kjeller, og hun pådrar seg mindre skader. Matvej havner derfor i fengsel på grunn av dette. Men etter å ha sonet dommen sin ferdig, ønsker Matvej å endelig vende hjem til kona Larissa - og deres nyfødte sønn.

Skuespillere
------------

* Maya Menglet som Tonja Gletjikova
* Svetlana Druzjinina som Larisa
* Vjatsjeslav Tikhonov som Matvej Morozov
* Vladimir Ratomskij som Ivan Savitsj
* Valentina Telegina som Alevtina

Referanser
----------

1. ↑   Freebase-data fra Google[Hentet fra Wikidata]
2. ↑  Колхозная любовь, шекспировские страсти и робобоулинг: культурная программа на выходные[*død lenke*]
3. ↑  Дело было в Пенькове

Eksterne lenker
---------------

* (en) *Delo bylo v Penkove* på Internet Movie Database Rediger på Wikidata

* (en) *Delo bylo v Penkove* på AllMovie Rediger på Wikidata

* (nl) *Delo bylo v Penkove* på MovieMeter Rediger på Wikidata
***Ozognathus*** er en slekt av små, vedborende biller. Mange borebillearter kan leve av tørt trevirke og kan gjøre stor skade på bygningstømmer, møbler og andre tregjenstander.

Utseende
--------

Små (opptil 2,5 mm), avlange biller, som oftest svarte på farge. De artene som borer i ved er gjerne sylindriske, og brystskjoldet (pronotum) er høyt hvelvet og dekker hodet som en hette – dette er et trekk man finner hos mange treborende biller, for eksempel hettebiller (Bostrichidae) og barkbiller (Scolytinae). **Hodet** er kort og bredt, delvis skjult under pronotum, fasettøynene ovale, ikke oppdelt. **Brystskjoldet** (pronotum) er noe hvelvet, litt smalere enn dekkvingene. **Dekkvingene** er parallellsidige. Hos hannene er kjevene lange og sigdformede, stikker et stykke ut foran hodet.

**Larvene** er korte og trinne, gjerne mer eller mindre hårete.

Levevis
-------

De fleste av borebillene lever utendørs og borer i død ved. De har mikroorganismer som hjelper dem å fordøye veden. En del arter har tilpasset seg å angripe bygningstømmer og møbler, og "markhull" i treverk stammer oftest fra disse billene. De er i stand til å angripe ganske tørt og hardt treverk. Disse artene liker gjerne å ha det varmt og man finner ofte at skadene er konsentrert til varme steder, for eksempel langs varmtvannsrør. Hos noen arter kommuniserer billene ved å dunke hodet og forbrystet mot veggene i gangene de lever i. Dette gir en hørbar tikking og har gitt opphav til navn som dødningeur og veggesmeder. Den nordeuropeiske arten (*O. ptinoides*) er knyttet til bergflette.

Utbredelse
----------

Slekten er utbredt i Nord-Amerika.

Systematisk inndeling
---------------------

  

**Treliste**
* Ordenen biller, Coleoptera
	+ Underordenen Polyphaga
		- Infraordenen Bostrichiformia
			* Overfamilien bore- og hettebiller, Bostrichoidea
				+ Familien tyvbiller og borebiller, Ptinidae Latreille, 1802
					- Underfamilien **mykborebiller**, Ernobiinae Pic, 1912
						* Slekten ***Ozognathus*** LeConte, 1861
							+ *Ozognathus cornutus* (LeConte, 1859)
							+ *Ozognathus dubius* Fall, 1905
							+ *Ozognathus floridanus* LeConte, 1878

Referanser
----------

1. ↑  «Artsdatabankens artsopplysninger». Artsdatabanken. 2. oktober 2020. Besøkt 2. oktober 2020.

Kilder
------

Eksterne lenker
---------------

* bugguide.nte - bildedatabase over nordamerikanske insekter
* (en) *Ozognathus* i Encyclopedia of Life Rediger på Wikidata

* (en) *Ozognathus* i Global Biodiversity Information Facility Rediger på Wikidata

* (en) *Ozognathus* hos Fauna Europaea Rediger på Wikidata

* (en) *Ozognathus* hos ITIS Rediger på Wikidata

* *Ozognathus* – detaljert informasjon på Wikispecies Rediger på Wikidata
**Thomas Hinman Moorer** (født 9. februar 1912, død 5. februar 2004) var en amerikansk admiral som var både sjef for den amerikanske marinen (*Chief of Naval Operations*) og amerikansk forsvarssjef (*Chairman of the Joint Chiefs of Staff*).

Han ble født i Mount Willing i Alabama, som sønn av en tannlege. Faren oppkalte ham etter sin favorittprofessor ved Atlanta-Southern Dental College, dr. Thomas Hinman. En av USAs største tannlegekonferanser, som holdes årlig i Atlanta, er også oppkalt etter Hinman. Moorer vokste opp i Eufaula, Alabama, og gikk inn i marinen, hvor han fullførte befalsskolen i 1933. Han ble deretter utdannet som marineflyver ved Pensacola Naval Air Station, og var knyttet til flyskvadroner basert på hangarskipene «Langley», «Lexington» og «Enterprise».

Admiral Moorer var øverstkommanderende for både USAs stillehavsflåte (CINCPAC) og USAs atlanterhavsflåte, som den første marineoffiser til å kommandere begge flåtene. Mellom 1967 og 1970 var han sjef for den amerikanske marinen, på et tidspunkt Vietnamkrigen var på sitt mest intense, og deretter var han fra 1970 til 1974 generalstabssjef.

I 1972 mottok Moorer *Gray Eagle Award*, og innehadde utmerkelsen til sin pensjonering i 1974. Samme år mottok han også Storkorset av St. Olavs Orden.

Referanser
----------

1. 1 2   Munzinger Personen, oppført som Thomas H. Moorer, Munzinger IBA 00000007878, besøkt 9. oktober 2017[Hentet fra Wikidata]
2. 1 2   Find a Grave, Find a Grave 8360069, besøkt 9. oktober 2017[Hentet fra Wikidata]
3. 1 2   Social Networks and Archival Context, SNAC Ark-ID w6kp8827, besøkt 9. oktober 2017[Hentet fra Wikidata]
4. ↑   ancexplorer.army.mil[Hentet fra Wikidata]

Eksterne lenker
---------------

* 
* 

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Geni **·** VIAF **·** GND **·** LCCN **·** ISNI **·** SUDOC **·** National Aviation Hall of Fame **·** Munzinger (iba)
 |
**Delphi Fondene** er en norsk tidligere forvalter av verdipapirfond, som nå er en del av Storebrand Asset Management.

Per 2019, forvalter Delphi fem aktivt forvaltede verdipapirfond: Delphi Global, Delphi Europe, Delphi Nordic, Delphi Norge, og Delphi Kombinasjon.

Delphi Global, Delphi Europe og Delphi Nordic fikk markedsføringslisens for Finland og Nederland i 2012, og Island ble lagt til i 2018. Disse markedsføringslisensene betyr at Delphis fond nå tilbys private og institusjonelle investorer i Norge, Sverige, Finland, Island og Nederland. Utenfor hjemmemarkedet sitt i Norge, tilbyr Delphi sine tjenester kun til institusjonelle kunder, inkludert fondsplattformer.

Historie
--------

Selskapet ble etablert på midten av 1980-tallet som et markedsanalyse- og databehandlingsfirma, men i 1995 hadde selskapet endret sin virksomhet til verdipapirfond- og aksjeforvaltning, og ble kjøpt av Storebrand-konsernet i 2000.

Delphi Fondene ble slått sammen med Storebrand Fondene i 2002, og er i dag en del av fondsporteføljen til Storebrand Asset Management.

Referanser
----------

1. ↑  «Delphi Global». Citywire. Besøkt 31. august 2015.
2. ↑  «Delphi Norge». Citywire Global. Besøkt 31. august 2015.
3. ↑  Delphi Funds. «Disclaimer».

Eksterne lenker
---------------

* (no) Offisielt nettsted Rediger på Wikidata

* (sv) Offisielt nettsted Rediger på Wikidata

* (en) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Skins** er en konkurranseform i golf. 

Det spilles om å vinne enkelthull, eller *skins*, ofte med en pengepremie for hvert hull, hvor den som bruker færrest slag på hullet vinner ett *skin*. Om spillerne bruker like mange slag på hullet, blir poenget delt og hele premien overføres til neste hull. Om spiller A og spiller B deler hull 1 og 2, og spiller A vinner hull 3, har spiller A altså vunnet tre *skins* og dermed summen av premien for de tre hullene.

Spiller flere enn to spillere sammen er det nok at to spillere deler et hull for at premien, eller skin-et, føres videre. Alle spillerne er da fortsatt med på å kunne vinne det skin-et. 

Eksempel:

| Hull | Spiller A |  | Spiller B |  | Spiller C |  |
| --- | --- | --- | --- | --- | --- | --- |
| 1 | **3** | 10,- | 4 | 0 | 4 | 0 |
| Spiller A brukte færrest slag og vant første skin |
| 2 | 4 |  | 4 |  | 5 |  |
| Ingen vant hullet, og skin-et går videre til neste hull |
| 3 | 5 |  | **3** | 20,- | 4 |  |
| Spiller B vinner hullet, og vinner dermed 2 skins, både det fra 2. og det fra 3. hull |
|

Etter avtalt antall hull, er vinneren den som har flest *skins*.
*Denne artikkelen omhandler elven Amstel i Nederland. Amstel er også en type øl produsert av Heineken.*
Amstel på kartet over NederlandAmstelAmstelAmstel på kartet over Nederland
**Amstel** (forkortelse for *Aeme stelle*, gammel-flamsk for «område omgitt av vann») er elven i Nederland som Amsterdam har navnet sitt fra. Den kanalisterte elven er 14 km lang og ligger i det vestlige Nederland. Elven renner gjennom Amstel-land og Amsterdam, og faller ut i Het IJ ved begynnelsen av Nordsjøkanalen.

Etter byggingen av en dam ved elvemunningen, ble fiskelandsbyen Amstelredam grunnlagt og ble gitt bystatus rundt år 1300. 

*Elven Amstel ved Natt*  
olje på linnen  
Frans Koppelaar

Amstel i kunst
--------------

Kunstnere som har valgt elven Amstel som objekt er: 

* Aert van der Neer (1603–1677)
* Willem Witsen (1860–1923)
* Georg H. Breitner (1857–1923)
* Piet Mondrian (1872–1944)
* Hendrik Jan Wolter (1873–1952)
* Frans Koppelaar (1943–)

Kilder
------

* Aschehoug og Gyldendals STORE NORSKE leksikon, 3. utgave, 2. opplag, 1998


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND **·** GeoNames **·** GeoNames
 |
**The Snakes** var et norsk/britisk hardrock-band.

Bandet ble opprinnelig startet av Whitesnake-medlemmene Bernie Marsden og Micky Moody, under navnet *Saints and Sinners*. De fikk med seg Neil Murray og Cozy Powell, samt amerikanske John West på vokal, og spilte kun Whitesnake-låter. Bandet skiftet etter kort tid navn til The Snakes og den norske vokalisten Jørn Lande overtok etter West, samt den norske bassisten Sid Ringsby og trommeslageren Willy Bendiksen kom med i bandet, istedenfor Murray og Powell. Bandet ga ut et studioalbum og et konsertalbum. Det første ble produsert av Ronni Le Tekrø, tekniker var Dag Stokke. Etter at bandet ble oppløst i 1999, startet Marsden og Moody bandet The Company of Snakes.

Medlemmer
---------

**Siste medlemmer**

* Jørn Lande – vokal (1998–1999)
* Bernie Marsden – gitar (1998–1999)
* Micky Moody – gitar (1998–1999)
* Sid Ringsby – bassgitar (1998–1999)
* Willy Bendiksen – trommer (1998–1999)

**Tidligere medlemmer**

* John West – vokal (1998)
* Neil Murray – bassgitar (1998)
* Cozy Powell – trommer (1998)

Diskografi
----------

* *Once Bitten* (1998)
* *Live in Europe* (1998)

Eksterne lenker
---------------

* (en) The Snakes på Discogs Rediger på Wikidata

* (en) The Snakes på MusicBrainz Rediger på Wikidata

* (en) The Snakes på Songkick Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**Telemedisin** er undersøkelse, overvåking, behandling og administrasjon av pasienter og opplæring av pasienter og personale ved hjelp av systemer som gir tilgang på ekspertise og pasientinformasjon uavhengig av hvor pasienten og kompetanse er geografisk plassert.

Norge
-----

Denne definisjonen er fra Advanced Informatics in Medicine 1991:

"Telemedisin er: Undersøkelse, overvåking, behandling og administrasjon av pasienter og opplæring av pasienter og personale ved hjelp av systemer som gir tilgang på ekspertise og pasientinformasjon uavhengig av hvor pasienten og kompetanse er geografisk plassert."

Telemedisinske tjenester
------------------------

En telemedisinsk tjeneste som er klar til implementering i helsevesenet må være utprøvd og funnet tilfredsstillende sammenlignet med tradisjonelle helsetjenester. Det betyr blant annet at effekter må være dokumentert og at helsepersonell som er involvert i tjenesten har anbefalt denne for rutinedrift og storskala implementering.

Generelt er erfaringene at telemedisin er formålstjenlig og kan gi gevinster innenfor de fleste fagområder. Det er nødvendig, men ikke tilstrekkelig at systemene tilfredsstiller medisinske og tekniske krav. Innføring av telemedisinske løsninger handler også i stor grad om organisasjonsutvikling, i tillegg til ivaretakelse av juridiske og sikkerhetsmessige hensyn. 

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |
**Telenor Cinclus AS** var et norsk selskap som var totalleverandør av løsninger for smart metering, også kjent som *Automatic Meter Management* og *Automatic Meter Reading*. Tjenesten er en form for maskin-til-maskin kommunikasjon tilpasset strømmarkedet. Selskapet tilbød driftstjenester innen smart metering i Norden. Selskapet leverte alt fra det fysiske måleravlesningsutstyret og kommunikasjonsutstyret i husstanden, til drift av systemet over egen plattform. I tillegg hadde Telenor Cinclus ansvar for prosjektledelse, systemintegrasjon og installasjon av løsningen. 

Ved å levere nøkkelferdige smart-metering-løsninger og drift, skulle Telenor Cinclus bidra til å gjøre energiselskaper mer effektive og dialogen med sluttkunden bedre. Hele løsningen til Telenor Cinclus ble markedsført under navnet Cinclus TechnologyTM.

Organisasjon, ledelse og eiere
------------------------------

Telenor Cinclus hadde rundt 190 medarbeidere med kontorer i Norge (Lillehammer/Fornebu), Sverige (Stockholm) og Finland (Vasa). Hovedkontoret lå på Fornebu i Bærum. Selskapet ble ledet av Morten Tengs og styreleder var Bjarne Aamodt. 

Telenor Cinclus ble eid av Telenor (66 %) og energiselskapet Skagerak Energi (34 %).

Historikk
---------

Ideen bak selskapet ble unnfanget i Telenors egen såkornkonkurranse i mai 2003. Selskapet ble formelt etablert i november 2004. 

I juni 2005 kjøpte Skagerak Energi 34 prosent av aksjene i selskapet, og Telenor Cinclus inngikk samtidig sin første kontrakt om utrulling av 31 000 målere i Skageraks nett. 

I desember 2005 inngikk Telenor Cinclus en avtale med E.ON i Sverige. Avtalen er en turn key-leveranse som betyr at Cinclus skal installere 141 000 målere, sette opp innsamlingssystemet og drifte systemet for E.ON i en definert periode. 

Telenor Cinclus åpner et driftssenter på Lillehammer i mars 2006. Driftssenteret har en betydelig kapasitet og kan skaleres til å drifte millioner av kommunikasjonsenheter.

I april 2006 kjøper Telenor Cinclus opp alle aksjene i finske Comsel Systems OY. Comsel har spesialisert seg på utvikling av terminaler for punkt-til-punkt GPRS kommunikasjon, og er anerkjent som ledende innenfor sitt felt.

I mai 2006 inngås en rekordavtale med Fortum Sverige. Dette er den største smart metering-avtalen som er inngått i Norden og omfatter 835 000 målepunkter. Det er samtidig verdens største smart metering-prosjekt med GPRS som kommunikasjonsbærer.

Avtalene om installasjon av automatiske målere har vært beheftet med stor kostnadsrisiko, og i 2009 ble det klart at virksomheten hadde gått med betydelige tap. Den 20. januar 2010 ble det offisielt besluttet at Cinclus Technology (tidligere Telenor Cinclus) skulle avvikles fra 30. juni 2010. All operasjonell virksomhet i selskapet opphørte fra denne datoen.

Telenor tapte 1,1 milliarder kroner og Skagerak Energi 572 millioner kroner på prosjektet.

Se også
-------

* Telenor Connexion

Referanser
----------

1. ↑
2. ↑  Alle mister jobben i Telenor Cinclus Arkivert 15. mars 2010 hos Wayback Machine. besøkt 29. januar 2014

Eksterne lenker
---------------

* Telenor Cinclus' hjemmeside
* Proff - regnskapstall 2008 for Cinclus[*død lenke*].
**Skiphelle** er en strand nær Drøbak. Stranden ligger i det som kalles «Skiphellebukta», og befinner seg nær Elle fyr. Navnet Skiphelle betyr «flatt berg brukt som lasteplass for skip».
  
Stranden er et populært badested, men er og et område for dykkerinteresserte. Utenfor stranden befinner det seg deler av dekklasten fra DS «Donau» - mellom åtte og ni lastebiler samt en motorsykkel med sidevogn. Litt sør for stranden ligger og restene av MS «Sørland».

Vikingfunn
----------

I området rundt Skiphelle er det funnet tre nøstvetboplasser. I tillegg er det funnet en gravhaug fra vikingtiden, og et jernaldergravfelt.
Nøstvetfunnene tyder på at det har vært folk i området i over 6000 år, og funnene ligger ca. 60 meter over havet, noe som ville vært nær den daværende strandkanten.
Sør for Skiphellebukta finner man og en jernaldergravhaug som inneholder en mann begravet med blant annet jernsverd.

Se også
-------

* DS «Donau»
* MS «Sørland»

Referanser
----------

1. 1 2 3 4  Akershus museets nettsider. (ekstern lenke)
2. ↑  Dykkepedia - nettside for dykkerinteresserte. (ekstern lenke)
3. ↑  Dykkepedia, artikkel om Skiphelle. (ekstern lenke)
4. ↑  Bjørnsen, Bjørn. Norges første krigsofre fra Bud (2010). (ekstern lenke) Arkivert 2. april 2015 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |